3 दिसंबर 2012 के किसी भी प्रमुख अख़बार में यह ख़बर मिल जाएगी. बीजेपी का संकल्प पत्र पेश करते हुए मुख्यमंत्री के तौर पर संकल्प पत्र पेश करते हुए प्रधानमंत्री नरेंद्र मोदी ने वादा किया था कि 5 साल में 30 लाख नौजवानों को नौकरी देंगे. गांव और शहरों के ग़रीबों के लिए 50 लाख घर बना कर देंगे. गुजरात में क्या वे 30 लाख नौजवान सामने आ सकते हैं जिन्हें नौकरी मिली है या घर मिले हैं? क्या इस चुनाव में वे इसकी बात करेंगे? तब मोदी ने कहा था कि कांग्रेस ने 40 साल में घटिया क्वालिटी के 10 लाख घर ही बनाए. बीजेपी ने दस साल में 22 लाख घर बनाए. अभी ठीक एक पैराग्राफ पहले आप बीजेपी प्रवक्ता का बयान देखिये. दस साल में साढ़े बारह लाख घर बने हैं. मुख्यमंत्री मोदी कह रहे हैं कि 22 लाख घर बने हैं. दस लाख की वृद्धि हो जाती है.